Sargassoulke

Sargassoulke er en fisk som blir opptil 20 cm lang. Den lever nær overflaten, mellom flytende Sargassum-tang, i alle subtropiske hav.
Sargassoulken har et antall tanglignende vedheng som gjør den vanskelig å skjelne fra tangen.
De fortykkede bryst- og bukfinnene tjener som lemmer, og setter fisken i stand til å «gå» mellom tangklasene.

Sargassoulken ligger kamuflert i tangklasene og venter på at mulige jaktbytter kommer innen rekkevidde før den kaster seg over disse.

 Eksterne lenker 


Kategori:Marulker
Kategori:Fisker formelt beskrevet i 1758
Kategori:Dyr formelt beskrevet av Carl von Linné